AlexejDobrolubov/national_council_slovak_2010 huggingface dataset:
35. schôdza NR SR - 14.deň - B. popoludní
Dátum: 2025-06-17
Poslanec: Škopová, Anežka (SLOVENSKO)
Druh vystúpenia: Vystúpenie v rozprave

Vážený pán predsedajúci, vážené kolegyne, vážení kolegovia, spoločne s kolegami z hnutia SLOVENSKO predkladáme návrh zákona, ktorého cieľom je zlepšiť životné šance detí zo sociálne znevýhodneného prostredia, konkrétne prostredníctvom povinného predprimárneho vzdelávania už od veku troch rokov. Ide o opatrenie, ktoré je opreté o dlhoročné skúsenosti z praxe, odborné poznatky aj medzinárodné odporúčania. Vzdelávanie nie je luxus ani privilégium. Je to základný pilier, na ktorom stojí budúcnosť každého dieťaťa a celej spoločnosti. Je to nástroj, ktorý poskytuje príležitosť na rozvoj, sebarealizáciu a úspech bez ohľadu na to, do akých životných podmienok sa dieťa narodilo. Pre deti, ktoré vyrastajú v generačnej chudobe a v podmienkach marginalizovaných komunít... =====
35. schôdza NR SR - 14.deň - A. dopoludnia
Dátum: 2025-06-17
Poslanec: Škopová, Anežka (SLOVENSKO)
Druh vystúpenia: Vystúpenie s faktickou poznámkou

Ďakujem za slovo. Igor, ďakujem ti, že si hovoril o rómskych deťoch lebo treba to povedať nahlas, že rómske deti žijúce v generačnej chudobe bez šance na dôstojnú budúcnosť sú vizitkou tohto štátu. A tento štát je vizitkou Roberta Fica. Vládne tu suverénne najdlhšie zo všetkých premiérov. Mal čas, mal moc, mal miliardy z eurofondov a výsledok? Desaťtisíc detí rómskych aj nerómskych žijú v krajine, kde vláda hovorí o sociálnom štáte, ale správa sa ako firma na výhody pre vyvolených. A vrcholom cynizmu bolo, akým spôsobom si premiér Fico a jeho ministri potichu zdvihli platy. Svojvoľne, bez akéhokoľvek rešpektu k situácii v tejto krajine. V čase, keď drvivá väčšina ľudí čelí existenčným problémom, oni si priklepli viac. Robert Fico sa vlastným rozhodnutím stal najlepšie plateným lídrom Európskej únii. Predbehol francúzskeho prezidenta, nemeckého kancelára a platovo ho trumfol už len Viktor Orbán. Rozdiel je len v tom, že krajiny, ktorých lídri zarábajú menej majú oveľa vyššiu životnú úroveň ako Slovensko, ktoré sa pohybuje na opačnom konci rebríčka. Keby si takto mohli zdvihnúť platy aj učitelia. Keby si takto mohli zabezpečiť dôstojný život aj zdravotníci, ktorí pracujú, slúžia v noci, aj cez sviatky. Keby si takto mohli zabezpečiť budúcnosť poctivo pracujúci ľudia, ale nie. Na nich sa len odkazuje, že sa musí šetriť.
35. schôdza NR SR - 14.deň - A. dopoludnia
Dátum: 2025-06-17
Poslanec: Škopová, Anežka (SLOVENSKO)
Druh vystúpenia: Vystúpenie v rozprave

Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bola výborom určená za spravodajkyňu k návrhu zákona, ktorý je uvedený pod (tlačou 753). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky a Ministerstva hospodárstva Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 783 z 10. marca 2025 v znení rozhodnutia predsedu Národnej rady Slovenskej republiky č. 848 z 9. mája 2025 navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 5. septembra 2025 a v gestorskom výbore do 8. septembra 2025. Prosím, pán predsedajúci, otvorte všeobecnú rozpravu.
33. schôdza NR SR - 15.deň - A. dopoludnia
Dátum: 2025-04-16
Poslanec: Škopová, Anežka (SLOVENSKO)
Druh vystúpenia: Vystúpenie s faktickou poznámkou

17. Ďakujem za slovo. Julo, ja ti v prvom rade chcem poďakovať, že si priniesol tento návrh do Národnej rady. Úprimne si myslím, že politici by mali byť práve tí, ktorí v ťažkých časoch ako prví preukážu solidaritu s obyčajnými ľuďmi. Nie v statuse na sociálnej sieti, nie v tlačovej správe, ale konkrétnym činom. A zmrazenie platov ústavných činiteľov je jednoduché, symbolické, ale mimoriadne silné gesto. Gesto, ktoré môže ukázať, že aj tí, ktorí rozhodujú o tých druhých, sú ochotní niesť dôsledky vlastných rozhodnutí, že si nebudujú výnimky pre seba, ale stoja pevne nohami na zemi ako ostatní v tejto krajine. Ľudia dnes žijú pod neustálym tlakom. Ceny rastú, pomoc štátu slabne, nové dane sa kopia, zrušené opatrenia bolia. A popritom všetkom sledujú, ako vláda si žije v pohodlí, ako si zvyšuje platy, nakupuje nové lietadlá, nakupuje drahé autá, ako robí všetko pre to, aby sa jej tieto ťažké časy akosi netýkali. A to nie je správne, to nie je fér. Preto si veľmi vážim, že si priniesol návrh, ktorý má morálnu váhu, lebo presne to dnes Slovensko potrebuje. Politiku, ktorá má morálnu silu a nielen moc. A predstaviteľov, ktorí nezabudli, komu majú slúžiť. Ďakujem ti ešte raz a verím, že sa nájde dostatok poslancov, ktorí v tomto návrhu uvidia to, čo vidieť majú, teda príležitosť obnoviť aspoň kúsok dôvery medzi politikou a ľuďmi. Ďakujem ti.
33. schôdza NR SR - 13.deň - B. popoludní
Dátum: 2025-04-14
Poslanec: Škopová, Anežka (SLOVENSKO)
Druh vystúpenia: Vystúpenie s faktickou poznámkou

154. Ďakujem za slovo. Ďakujem, Igor, aj za tento tvoj návrh zákona, ktorý ja vítam. Tento návrh zákona má potenciál významne ovplyvniť životy mnohých občanov. Zavedenie štvordňového pracovného týždňa môže znamenať aj posun v tom, ako pristupujeme k práci, rodinnému životu a nášmu zdraviu. Súčasný rýchly životný štýl kladie na pracujúcich značné nároky. Ľudia majú stále väčší problém vyvážiť svoje pracovné a súkromné povinnosti. Táto nerovnováha často vedie k stresu, vyhoreniu a k problémom v rodinnom živote. Najmä ženy, ktoré sa snažia skĺbiť svoju rolu matky s kariérou, pociťujú tento tlak mimoriadne silno. Zamestnané matky, najmä tie s viacerými deťmi čelia obzvlášť náročným výzvam, a zavedenie štvordňového pracovného týždňa by im mohlo poskytnúť potrebný priestor, uľahčiť im zvládať každodenné povinnosti. Práve pre tieto dôvody verím, že zavedením štvordňového pracovného týždňa by mohlo byť významnou pomocou pre rodiny, zamestnané matky a otcov. Viac voľného času by im umožnilo lepšie zvládať každodenné povinnosti, viac sa venovať svojim deťom a zároveň vytvoriť si čas na oddych, osobný rozvoj či záľuby. Rodina by mala byť v centre záujmu našej spoločnosti, a to bez ohľadu na to, aké nároky na nás kladie pracovný život.
33. schôdza NR SR - 13.deň - B. popoludní
Dátum: 2025-04-14
Poslanec: Škopová, Anežka (SLOVENSKO)
Druh vystúpenia: Vystúpenie s faktickou poznámkou

6. Ďakujem za slovo. Rasťo, ďakujem za tvoje vystúpenie aj za to, že predkladáš toto uznesenie, myslím si, že dnes tu rokujeme o uznesení, ktoré by v normálne fungujúcom štáte ani nemalo byť potrebné, a predsa je. Hovoríme o fabrike, ktorej činnosť bude spojená s chemickým odpadom s rizikami pre zdravie ľudí a ktorá má vyrásť na úrodnej pôde, v poľnohospodárskej oblasti bez existujúcej priemyselnej infraštruktúry a vláda nám k tomu neposkytla žiadne dáta, žiadnu analýzu, žiadne porovnanie alternatívnych lokalít, iba rozhodla napriek tomu, že si hovoril vo svojom vystúpení, že ide o rizikový projekt v súvislosti so životným prostredím a verejným zdravím, a potom sa čudujeme, že ľudia neveria štátu, že ľudia sa búria, že majú pocit, že o nich rozhoduje bez nich. Kým sa v regióne začne stavať továreň, ktorá môže ovplyvniť zdravie ľudí, kvalitu pôdy, kvalitu vody, ovzdušia, máme práve a povinnosť tieto dôsledky poznať, a preto vás prosím, podporte toto uznesenie, nie kvôli opozícii, nie kvôli politickým bodom, ale kvôli tomu, že sa dotýka, že sa to dotýka bezprostredne ľudí. Ďakujem.
33. schôdza NR SR - 9.deň - A. dopoludnia
Dátum: 2025-04-08
Poslanec: Škopová, Anežka (SLOVENSKO)
Druh vystúpenia: Vystúpenie s faktickou poznámkou

32. Ďakujem za slovo. Roman, aj tebe ďakujem za tvoj prejav plný faktov. Chcem povedať, že v čase pandémie som nebola poslankyňou, ale pamätám si, ako zdravotníci robili nadľudské výkony. A zároveň si pamätám, čo v tom čase robila táto vláda. Nie, nevyzývala na dodržiavanie pravidiel, nehľadala zodpovednosť, nenabádala ľudí k opatrnosti. Naopak, bola to táto vláda, ktorá organizovala protesty počas toho, ako nám tu zomierali ľudia. Ktorá burcovala proti rúškam, proti očkovaniu, proti všetkému, čo malo ľudí chrániť. Ktorá spochybňovala vedcov, lekárov, hygienikov. Dámy a páni, to, čo robí táto vláda, nie je amnestia. Je to politická odmena pre voličov, ktorých roky živili klamstvami. Je o Ficovej politickej minulosti, ktorú sa snaží prepísať. A dnes keď tá, keď ten istý Robert Fico vystupuje a vyzýva na dodržiavanie hygienických pravidiel kvôli slintačke, keď zrazu káže médiám, aby nezneužívali situáciu, tak je to vrchol cynizmu. A keď nám denne zomierali stovky ľudí, vtedy v ňom nebolo ani gram štátnika. Vtedy sa táto vláda správala cynicky a vedome podnecovala chaos, aby z neho mohla ťažiť. Sám Robert Fico nechránil ľudí, Robert Fico chránil sám seba. V čase, keď Slovensko potrebovalo jednotu, zodpovednosť a dôveru, on šíril pochybnosti, konšpirácie a hnev. Ale história si pamätá. Pamätá si, kto burcoval námestia, kto spochybňoval vedu, kto robil politiku z tragédie.
39. schôdza NR SR - 15.deň - A. dopoludnia
Dátum: 2025-10-01
Poslanec: Šimko, Igor (HLAS - SD)
Druh vystúpenia: Vystúpenie v rozprave

Ďakujem pekne, pán predsedajúci, vážené kolegyne, kolegovia, predkladám vám spoločnú správu rokovania Výborov Národnej rady Slovenskej republiky o výsledku prerokovania návrhu poslanca Národnej rady Slovenskej republiky Jána Ferenčáka na vydanie zákona o podmienkach predaja energetických nápojov (tlač 838) v druhom čítaní. Národná rada Slovenskej republiky uznesením č. 952 z 3. júna 2025 pridelila predmetný návrh zákona na prerokovanie týmto výborom: ústavnoprávnemu výboru, výboru pre pôdohospodárstvo a životné prostredie, výboru pre verejnú správu a regionálny rozvoj, výboru pre zdravotníctvo a výboru pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť všetky uvedené výbory okrem výboru pre zdravotníctvo, ktorý o návrhu nerokoval, pretože podľa rokovacieho poriadku Národnej rady Slovenskej republiky nebol uznášaniaschopný. Z uznesení výborov Národnej rady Slovenskej republiky uvedených pod bodom 3 tejto správy vyplýva 13 pozmeňujúcich a doplňujúcich návrhov. Gestorský výbor odporúča hlasovať o bodoch 1 až 13 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v uzneseniach pod bodom 3 tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rady Slovenskej republiky návrh poslanca Národnej rady Slovenskej republiky Jána Ferenčáka na vydanie zákona o podmienkach predaja energetických nápojov (tlač 838) schváliť v znení pozmeňujúcich a doplňujúcich návrhov uvedených v tejto spoločnej správe. ktoré gestorský výbor odporúčal schváliť. Spoločná správa výborov vo výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 200 z 30. septembra 2025. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, otvorte, prosím, rozpravu.
39. schôdza NR SR - 14.deň - B. popoludní
Dátum: 2025-09-30
Poslanec: Šimko, Igor (HLAS - SD)
Druh vystúpenia: Vystúpenie v rozprave

Pán kolega, vy vidíte len bubákov. Mňa to veľmi mrzí, pretože účel tohto celého je spoločensky upokojiť situáciu, aby tak ako 2. februára 2025, keď som prišiel na Dargov ako asi prvý politik v danej chvíli, som nevidel fašistické symboly na vojnovom pamätníku na Dargove, bol to veľmi škaredý pohľad. Na druhej strane, viete, tu robíme niečo, aby sme zabránili akémukoľvek eskalovaniu a problémom v spoločnosti. Aby sme zabránili tomu, že ľudia si tu budú dovoľovať na vojnové hroby, kde sú aj pochovaní vojaci a aby, aby tá verejnosť trošku chápala, že je to náš odkaz budúcnosti, ale aj z odkazu minulosti, lebo existujú len tri premisy. Bol Holokaust, druhá svetová vojna, ktorá bola fašizmom a niekto, kto ten fašizmus odstránil, zlomil a potom sme mohli mať mier. To aké bolo usporiadanie sveta, to aké boli možno nálady, možno či demokratické voľby alebo na druhom spektre tie voľby boli v inej kondícii, to dnes nehodnotíme. My hodnotíme to, že niekde sú ľudia, ktorí s nevrátili domov do svojich domovských krajín z celej Európy, lebo zomreli za našu slobodu, za náš mier a v konečnom dôsledku dnes niekto hanobí ich pamiatku a ich hroby, a toto je cieľ, aby sme možno ochránili ten historický odkaz. Mňa to veľmi mrzí, že sa to takto kriví a, a toto je naozaj naratív, ktorý by nemal byť v takejto situácii. Ja som naschvál ani nespomínal pána, nekonkretizoval som ho v Košiciach, pretože to sa netýka len Košíc. To sa týkalo aj pamätníka na Dargove, pamätníkov v bystrickom aj v trenčianskom kraji, ale aj pamätníka na Slavíne, ktorý tu máte na dosah a ktorý minulý rok tiež bol veľmi škaredým spôsobom poškodený. A tu ak bude Talianska ambasáda mať problém s tým, že im niekto z prvej svetovej vojny poškodil pamätník, tak takisto sa na to bude vzťahovať táto zákon, zákonná úprava. Čiže nekrivme tu tú debatu o tom, že toto je nejaká proruská vec a podobné, podobné nezmysli. Pre mňa to je neprípustné. Účasť zákona je vytvoriť legislatívny rámec na to, aby sa odradil páchateľ od toho, že má urobiť nejaký trestný čin, ktorý dnes mu je tolerovaný. Toto vôbec nie je, vôbec nie je nič zlé na tom, aby, aby sme ochránili nejaké hodnoty do budúcna. Chráňme si mier, rodil sa ťažko. Z bilbordov sa to číta pekne, ale žije sa to už ťažšie, predpokladám. Ja sa chcem poďakovať aj kolegom z klubu, strana, teda zo Strany vidieka, že stiahli svoj prvotný návrh. Našli sme platformu, akou sme dokázali nájsť zhodu v koalícii a dnes HLAS, SMER, SNS, Strana vidieka predkladá koaličný návrh asi 19 poslancov, ktorí majú záujem ochrániť hodnoty, ochrániť pamätníky, ochrániť mier, ktorý si chceme ctiť. Ja vyzývam aj kolegov, ak sa stotožňujú s protifašistickou tematikou a chcú bojovať aj proti tomu čo tu bolo, teda Holokaust, fašizmus, poďme s tým bojovať spoločne. Urobme za tým ráznu čiaru a dajme tomu ďalšiu legislatívnu iniciatívu. Ďakujem pekne.
39. schôdza NR SR - 14.deň - B. popoludní
Dátum: 2025-09-30
Poslanec: Šimko, Igor (HLAS - SD)
Druh vystúpenia: Vystúpenie v rozprave

Ďakujem veľmi pekne. Vážený pán predsedajúci, vážené dámy poslankyne, páni poslanci. Vážení Košičania. V prvom rade chcem povedať že obaja predkladatelia sme Košičania a môj kolega je aj mestský poslanec v mestskom zastupiteľstve Košice, pán Andrej Sitkár. My sa dlhodobo venujeme racionalizácii počtu mestských častí a som rád že náš prvotný návrh zdvihol obočie mnohým ľuďom, ktorí nečakali, mysleli si že budeme okamžite tu robiť nejaké škrty a podobné veci. Ale my sme prišli po viac ako ročnej komunikácii s Magistrátom mesta Košice, po viac ako ročnej komunikácii so všetkými platformami. Či je to Mestské zastupiteľstvo, je to rada starostov, Mestská rada, sú to právnici mesta. A využili sme aj platformu našej petície, kde sme našli spôsob, ako sa rozprávať s ľuďmi o našom prvotnom návrhu. A vyvstalo z toho niekoľko poznatkov. Prvým z nich bol ten, že ľudia dnes nemajú, z každej mestskej časti svojho mestského poslanca, ktorý by vedel možno zakývať tým hlasovaním a možno sa prikloniť k dobrým veciam pre danú mestskú časť. Hovoríme o mestských častiach od 700 obyvateľov po 38 000 a dnes je počet mestských poslancov 41. 41 nie je malé číslo na druhé najväčšie mesto, ale na druhej strane tá zastupiteľnosť z každej mestskej časti nie je zabezpečená. A tým sa obraciame na kolegov, pretože, z opozície, pretože stále hovoria o tom aby sme mali každého
39. schôdza NR SR - 14.deň - B. popoludní
Dátum: 2025-09-30
Poslanec: Šimko, Igor (HLAS - SD)
Druh vystúpenia: Vystúpenie v rozprave

Ďakujem pekne. Vážené kolegyne, kolegovia. Žiadna SISka ministerstva hospodárstva sa nekoná. Počuli ste to z niekoľkých úrovní, počuli ste to naozaj z každej strany z úrovne ministerstva, z úrovne ministerstva vnútra bude zabezpečená ochrana rýchto údajov a bude zabezpečená tak, aby sa s nimi nakladalo v súlade so zákonom. Nikto na tieto údaje ľudí nebude siahať a celý systém sa má automatizovane vyhodnocovať tak, aby nikto nebol zaťažený nejakou neobjektivitou a podobnými pochybnosťami. Je veľmi zaujímavé, čo vám tu opozícia dnes hovorí, pretože v piatok neprišla na Ústavnoprávny výbor a dnes ráno nebol na výbore pre hospodárske záležitosti nikto z opozície prítomní. Jedine 7 poslancov koalície vďaka bohu však hladkou väčšinou to prešlo, bez rozporu. Prijalo všetky tri pozmeňujúce návrhy, v prvom rade legislatívno technické spresnenia ktoré majú dať za dosť ľuďom, ktorí naš
39. schôdza NR SR - 14.deň - A. dopoludnia
Dátum: 2025-09-30
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

Pán kolega Galek, áno, je to trochu hra so slovíčkami, či je to adresné alebo cielené alebo plošné. A potom či je to pomoc alebo je to úplatok alebo je to dotácia. Keď je človek rozhorčený tak zrejme zvolí tvrdšie slová. Ja som ešte sa chcel, pán Galek, pridať k tomu čo ste vraveli, že ja som v závere svojej reči povedal, že zíďte z kratšej cesty a stiahnite to. Pán spravodajca, dúfam, že ste to zachytil, pán Mego, ako návrh na stiahnutie, prípadne na dopracovanie, hej. Ďakujem pekne.
39. schôdza NR SR - 14.deň - A. dopoludnia
Dátum: 2025-09-30
Poslanec: Šmilňák, Martin (KDH)
Druh vystúpenia: Vystúpenie v rozprave

...peniaze akože na energie od dobrej sociálnej vlády. Nedostanú to tí, paradoxne tí, ktorí to najviac potrebujú lebo veľmi často tí, ktorí kúria uhlím majú hlbšie do vrecka. Tí to nedostanú. Tí nedostanú nič. Ale dostanú to predovšetkým voliči vládnych strán, ale nemáme na to peniaze. Pretože hospodárime deficitne, vytvárame sedem a viac miliárd dlhu, tak vláda vymyslela to, že Robo...teda pán premiér Fico vybavil v Bruseli, za nejakú protislužbu, že nebude napríklad proti ruským sankciám, tak vybavil, že Brusel prižmúri očkom a budeme môcť použiť europeniaze na eurofondy na to, aby vláda podplatila svojich voličov. A to je absolútne perfídne lebo eurofondy majú slúžiť na to, aby sme my dobehli Európu, aby sme lepšie hospodárili, lepšie zateplili, mali lepšie infraštruktúru, aby sme boli v našom živote efektívnejší a potom cez tú efektivitu, aby sme dosiahli životnú úroveň, ktorá sa približuje životnej úrovni ostatných členských štátov. A my spravíme čo? Teda, tak táto naša vláda vraj vyrokovala s Bruselom, že takmer pol miliardy peňazí, presnejšie 435 miliónov eur, rozdelí jednorazovo nie všetkým domácnostiam, nie podľa spravodlivého kľúča, iba tým, ktorí sú napojené na nejaké centrálne dodávanie energií. Ale tí, čo kúrite doma, teda drevom alebo peletkami alebo uhlím, tak vy nedostanete nič a v tomto ja vidím obrovskú absurditu a chcel som na to upozorniť, že tu sa čaruje s číslam. Tu sa hovorí 90%, 95%, ale veď 8% ľudí na Slovensku, 190-tisíc domácností, sa to vôbec nebude týkať. A čo je na tom ako najabsurdnejšie, že tí čo sú najchudobnejší, práve títo tú pomoc nedostanú. Pomoc má byť adresná v tom zmysle, že ju dostanú tí, ktorí sú odkázaní na pomoc. Ale nie 95% slovenských domácností, to je nezmysel. Máte rôzne štatistiky, máte rôzne správy, že 15, 18 alebo 20% ľudí to potrebuje, tak tam to nasmerujte. A už vôbec nie, že na to budete míňať európske peniaze. Ja by som zopár slovíčok na F vám chcel povedať. Je to čistý fail, čistý faul, je to faux paux a je to fiasko tejto vlády. Ale zíďte prosím z kratšej cesty, stiahnite to dolu, upravte to tak, aby tú pomoc dostali tí, čo to potrebujú. Lebo tých sa to paradoxne vôbec netýka. Ďakujem za pozornosť.
39. schôdza NR SR - 14.deň - A. dopoludnia
Dátum: 2025-09-30
Poslanec: Šmilňák, Martin (KDH)
Druh vystúpenia: Vystúpenie v rozprave

Vážený pán predsedajúci, vážená pani ministerka, kolegovia, pani kolegyňa. Dovoľte mi k tejto veci pár poznámok. Najprv sa vráťme na sekundu do minulosti. Keď som bol malý chlapec, tak som počul strýka s otcom sa rozprávať, že nebudzem doma bo idzem na manebre a ja som nerozumel tej vete dlho, že idzem na manebre, čo to znamená, potom až neskôr som prišiel na to, že idem na manévre po slovensky a manévre to znamenalo nejaké vojenské cvičenie tých, čo boli záložáci, čo boli vojaci v zálohe. Potom som sa dozvedel, že strýko je dokonca kapitán. A prečo o tom hovorím, dneska ste mi pripomenuli pani ministerka môjho strýka, taká milá spomienka, keďže na hospodársky výbor dneska ráno došiel pán Kaliňák a ku zákonu o energopomoci teda prilepil niečo, čo má riešiť naše aktívne zálohy, teda niečo, čo v minulosti sme poznali ako nejakých vojakov v zálohe alebo záložákov. A je pomerne absurdné, že o tom dnes hovoríme pri úplne inom zákone, ale to tu už bolo spomenuté. A teraz ako sa ten zákon volá. Ten zákon sa volá, že zákon o adresnej energopomoci. Tak mi dovoľte najprv povedať, že čo to znamená adresnej. Slovo adresnej znamená, že ak bývate na jednej zo 190 tis. adries, alebo na jednej zo 190 tis. adries, kde sa kúri drevom, uhlím, drevenými peletkami alebo briketami, tak vás sa tá energopomoc netýka. A potom je klamstvo, že tá energopomoc sa bude týkať možno až 95 % domácností, nebude, lebo asi 8 % slovenských domácností kúri tuhým palivom. Čiže prvá vec čo je adresné na tomto zákone je, že ak bývate na adrese, kde sa kúri s tuhým palivom, tak vás sa tá energopomoc netýka. No a druhá vec je, že energopomoc, ja už som spomínal, že keď pomoc, niekto kričí o pomoc, tak je vo vážnom prúsere, alebo vo vážnom srabe alebo vo vážnom ohrození skúsme tak mäkšie. No ale keď to chcete dať takmer všetkým, tak to nie je pomoc. My to voláme v KDH pracovne, že energodotácia alebo energoúplatok, lebo nejakým kľúčom slovenské domácnosti dostanú peniaze akože na energie od dobrej sociálnej vlády. Nedostanú to tí, paradoxne tí, ktorí to najviac potrebujú, lebo veľmi často tí, ktorí kúria uhlím majú hlbšie do vrecka. Tí to nedostanú, tí nedostanú nič. Ale dostanú to predovšetkým voliči vládnych strán. =====
39. schôdza NR SR - 13.deň - B. popoludní
Dátum: 2025-09-29
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

Pán kolega Galko, myslím, že už pán predkladateľ Vašečka už to spomenul, nechcem sa veľmi opakovať, ale poviem, že nedá sa dať všetkým všetko a v prípade vašej mamky, ktorá ovdovela, tak štát má veľmi dobrý inštitút na to lebo existuje vdovský dôchodok. Dneska už aj vdovecký a potom sirotské dôchodky pre deti. Čiže do tej miery, aká je tam potreba tej rodiny, aspoň tej ekonomickej, teda nie sociálnej ďalšej, ale v tomto prípade to štát adresuje. Čiže to čo vravel Richard Vašečka je akási pozitívna diskriminácia rodiny, rodičovstva a manželstva, keďže to máme zakotvené aj v Ústave a prišiel s návrhom ako to nejakým spôsobom konkrétne zviditeľniť, dať na stôl. Takže, skôr z tohto pohľadu by som to bral a ako vravím, vdovy, vdovci a siroty o tie sa štát, myslím, že postaral celkom spravodlivo. Ďakujem.